105 



det paa den 1. Thuleekspedition 1 . Det kan da ikke passe, naar 

 der i Salmonsens Leksikon staar, at den skal have en Busk at 

 hygge i, for saadanne findes ikke. Mærkeligt nok kommer Graa- 

 siskenen af og til her om Vinteren med Sydøststorme, disse 

 Føhnvinde, der midt i Vinterens Hjerte kan give os Tøvejr. 

 Blandt Grønlænderne gaar derfor ogsaa en Fortælling om, at 

 den skulde bore sig ned i Jorden og ligge i Dvale der. Dog 

 har jeg ingen truffet, som selv troede derpaa. Jeg tror kun, at 

 den lyse Bace findes her; jeg har da ikke set nogen, jeg vilde 

 antage for den mørke. 



En skøn Morgen vaagner vi op ved en Fløjten og Syngen. 

 Det er alle vore Naboer, de smaa Vadere, der melder sig. Sten- 

 vender (Strepsilas interpres), Præstekrave (Ægialitis hiaticula) 

 og Sortgraa Byle (Tringa maritima) optræder i størst Tal, og af 

 dem er igen Stenvenderen den hyppigste; desuden ses nogle 

 enkelte Byler (Tringa alpina) og Selninger (Calidris arenaria) og 

 desuden en eller to andre smaa Vadere, jeg ikke kender. Lidt 

 for sig selv, men dog ogsaa i Selskabet, er den Islandske Ryle 

 (Tringa canutus). Jeg har liggende Kær paa begge Sider af og 

 bagved Huset. Ved Hjælp af en lille Dæmning har jeg faaet 

 Kæret paa den ene Side til stadig at være oversvømmet, og der 

 vokser nu det dejligste Græs. Jeg sætter saa af og til forskel- 

 lige Smaadyr, som tages med Planktonnet i en nærliggende lille 

 Sø, ud deri, og nu har jeg derfor en hel Fuglekoloni paa Stedet. 

 Bag Huset risler Vandet ned, og der er i Juli Maaned og tildels 

 i August et rigt Flor af Blomster, blandt hvilke Fuglene holder 

 til. I Yngletiden trækker Sandløberen dog bort, men kommer 

 igen med Ungerne. Af den Islandske Ryle yngler kun et Par 

 ved hvert Kær; et Par holder til her. 



Kød kan disse Vadere ikke spise; Spæk, som paa de Tider 

 ligger allevegne paa Jorden, kan de derimod gøre noget ved, og 

 de flokkes derfor om det. Jeg har i den senere Tid opdaget, 

 at Kød, behandlet i en Kødmaskine, rigtig er noget for dem, og 

 de fortærer store Mængder deraf. Hele Sommeren har vi dem 

 løbende her; meget tillidsfulde og løbende ind mellem Hundene, 

 som staar bundne, er de til megen Glæde for mig. 



Saa snart Isen bryder op paa Havnen, hvad der sædvanligt 

 sker den 1. August eller lidt før, indfinder Søfuglene sig. Graa- 

 maagen (Lams glaiicusj og Hvidvinget Maage (Larus leucopterus) 

 1 Meddelelser om Grønland, Vol. LI, Side 407. 



